Jyllandsposten, 1838-08-13
Nyheds Post. Angaaende Statsregnskabet for 1836, Finantskassen vedkommende, bemærkes endvidere i Khvnsp. Nr. 186: "Vi have i den foregaaende Artikel seet, at Jndtægterne for Aaret 1836, skjøndt de have været noget større end i 1835, dog ikke frembyde noget særdeles Trøstende, da det Plus, der har været i Jndtægterne for 1836, for største Delen hidrører derfra, at der af ældre Skatterestancer er indkommet 200,000 Rbd. mere, end der af Aarets egne Restancer, ere blevne udestaaende, og at Øresunds Told har givet en forøget Jndtægt af 300,000 Rbd. imod Aaret 1835, nemlig 1,900,000 Rbd., istedet for at den i Aaret 1835 kun udgjorde henved 1,600,000 Rbd., hvorved endnu bør mærkes, at denne Jndtægt i flere kort forudgaaende Aar ikke har været større, idet den nemlig i 1831 kun har været 1,673,000 Rbd. og i 1834 kun 1,609,000 Rbd., hvilket noksom viser, hvor lidet man kan bygge paa denne Jndtægt, som ogsaa fremgaaer deraf, at dens Beløb, i Finants-Oversigten for 1835 var calculeret til 1,803,000 Rbd., imens den i Virkeligheden kun udgjorde 1,595,000 Rbd., og saaledes blev 207,000 Rbd. under Overslaget. Vi vende os imidlertid nu til det, der er Hovedsagen, nemlig til Udgifterne, da det er ved disses Jndskrænkning alene, at en sikker og varig Ligevægt i Statens Jndtægter og Udgifter kan tilveiebringes." - Efterat Khvnsp. her leverer, efter det udkomne Regnskab, en Oversigt over Udgifterne, sammenstillede med de til svarende Udgifter for 1835, og oplyser om hvorvidt den omhandlede Udgiftspost har været større eller mindre end i 1835, hedder det: Samle vi nu Resultatet af den ovenstaaende Udsigt over Udgifterne i 1836, sammenholdt med 1835, da vil det befindes, at vel adskillige Udgiftsposter ere formindskede, men at andre igjen ere betydeligt forøgede, saaat det endelige Resultat er høist sørgeligt. Jmedens der paa forskjellige Poster er i 1836 udgivet 320,000 Rbd. mindre end i 1839, er der derimod under andre Poster udgivet 478,000 Rbd. mere end i dette Aar, og Udgiften har saaledes i det Hele været 158,000 Rbd. mere end i 1835. Den hele Udgift (naar Afdraget paa Statsgielden, nemlig 709,000 Rbd., fraregnes) har nemlig i Aaret 1836 været 13,547,000 Rbd., istedet for at Udgifterne for 1835 (naar ligeledes Afdraget paa Statsgielden, nemlig 958,000 Rbd., fraregnes) kun var 13,389,000 Rbd. Af de nedsatte Udgiftsposter udhæve vi med Glæde, at der til det kongelige Huses Deputater, til Kongens Particulairkasse og til adskillige Udgifter i Anledning af Kongehuset er besparet 42,000 Rbd., hvilket vi ville ønske maae have Varighed, saa at der ikke i efterfølgende Aar kommer en tilsvarende, eller vel endog en større, Forhøielse i disse Udgifter. Ligeledes er det glædeligt, at Renterne af Statsgielden ere formindskede med 64,000 Rbd., at de offentlige Bygningers Vedligeholdelse har kostet 38,000 Rbd. mindre, Hof= og Stald Etaten 10,000 Rbd. mindre, og Jndustri= og Fabrik=Væsenet 16,000 Rbd. mindre end i 1835, da dette sidste Beløb, efter den Maade, hvorpaa de til Fabrikfondet henlagte Ressoureer anvendes, vistnok hellere maa ønskes besparet for Statskassen. De til Christiansborg Slots Fuldførelse be sparede 50,000 Rbd. ere allerede saa ofte omtalte, at vi vel her kunne forbigaae at nævne dem om igjen, og af de paa den aftagende Pensionsfond indvundne 22,000 Rbd. ere de 18,000 Rbd. et engang for alle bestemt Beløb, hvormed denne Udgiftspost aarligen indgaaer, og hvoraf Finantsbestyrelsen saaledes ingen videre Fortjeneste haar. See vi derimod hen til de forøgede Udgiftsposter, da kunne vi ikke andet end udtale vor høieste Beklagelse over, at endog nogle af de Poster saa betydeligen ere voxede, som alle Rigets fire Stænderforsamlinger saa indstændigen havde andraget paa at maatte blive Gjenstand for gjennemgribende og energiske Besparelser, idet nemlig det udenlandske Departement, naar de besparede 8000 Rbd. fradrages de forøgede 113,000 Rbd., har kostet 105,000 Rbd., Landmilitair-Etaten 66,000 Rbd., og Ostindien og Guinea 77,000 mere end i 1835, ligesom der til Gratificationer og Gager er i 1836 anvendt 42,000 Rbd. mere end i 1835. - Efter dette Resultat, og da der nu snart er forløbet tre Aar siden at Stænderne første Gang samledes og indgave deres Petitioner til Regjeringen, hvori de med de meest levende Farver skildrede Nødvendigheden af, at der træffes de kraftigste Foranstaltninger til Tilveiebringelsen af Ligevægt i Statens Jndtægter og Udgifter, ved de meest energiske Forholdsregler for ved Besparelser at formindske Statens aarlige Udgifter, er der vistnok den stærkeste Opfordring for de nu forsamlede Stænder til paany at gjøre denne for hele Landet vigtigste Sag til Gjenstand for deres Overveielser, og atter frembære for Thronen Folkets eenstemmige Ønske om, at de Besparelser maae blive indførte, paa hvilke Stænderne tidligere have henledt Regjeringens Opmærksomhed, og det paa en Maade, der vil være evigt uforglemmelig i Danmarks Historie."